

**Р е п у б л и к а С е в е р н а М а к е д о н и ј а**

 **О П Ш Т И Н А С Т Р У М И Ц А**

 СЕКТОР ЗА ЛОКАЛЕН ЕКОНОМСКИ РАЗВОЈ И ЗЖС

 ОДДЕЛЕНИЕ ЗА ЛОКАЛЕН ЕКОНОМСКИ РАЗВОЈ

ул. „Благој Јанков Мучето“бр.37 - поранешен Дом на АРМ,

 Струмица Република Северна Македонија

[www.strumica.gov.mk](http://www.strumica.gov.mk/) ler@strumica.gov.mk

 **До**

 **Градоначалник на општина Струмица**

 **Костадин Костадинов**

**Предмет: Достава на Информација** за **започнување на поединечна постапка-процедура** за реализација **на** Активноста бр 1 .1. Исполнување на стратешка цел : „Обезбедување на одржлив економски развој и конкурентни инвестициски можности“, односно реализација на двете поединечни активности 1.1.2, „Изготвување на студија за потребите, можностите и пречките со кои се соочуваат деловните жени од Општина Струмица за која има планирано финансиски средства во висина од 200.000,00 денари и 1.1.3. Развој на програма за обука за подобрување на вештините за деловно управување со претпријатија, односно бизниси-Старт апи, раководени од млади лица за која има планирано финансиски средства во висина од 200.000,00 денари, дел од Активноста бр 1. Реализација на планирани приоритети од Стратегијата за ЛЕР 2022-2026 година, **воедно дел целокупната** Програмата за активностите на Општина Струмица во областа на Локалниот економски развој и туризмот за 2024 година, составен дел на Буџетот на општина Струмица за 2024 година,во рамките спроведена поединечна процедури согласно потребата ***(Јавен повик за избор на партнер организација***) **заради реализација на две посебни активности од суштинско значење за напредокот на Локалниот економски развој во Општина струмица за 2024 година.** соодветно на Планот за реализација на поединечни активности од Програма G1, Поддршка на ЛЕР, одобрен од Градоначалникот на општина Струмица, заверен во општинска архива под број 09-580/2 од 29.01. 2024 година,усогласена во рамките на Позитивните законски прописи на Република Северна Македонија

**Почитуван Градоначалник,**

Одд за ЛЕР, во состав на Секторот за ЛЕР и Заштита на животната чија надлежност е реализацијата на донесената Програмата за активностите на Општина Струмица во областа на Локалниот економски развој и туризмот за 2024 година *- Програма G1, Поддршка на ЛЕР* , бр 08-11072/1 од 28.12.2023 година, составен дел на Буџетот на општина Струмица за 2024 година, соодветно на Одлуката за усвојување, односно Одлуката за извршување на Буџетот за 2024 година, донесени на седница на Совет на општина Струмица одржана на 28.12.2023 година, бр 08-11038/1 од 28.12.2023 година и 08-11039/1 од 28.12.2023 година, објавени во „Службен гласник на општина Струмица бр 19/2023“, спроведува поединечна постапка за реализација на горенаведената активност од истиот.

Согласно истиот а во контекст на целосно транспарентно и отчетно работење на Одд за ЛЕР во однос на исполнувањето на Програмата и реализацијата за секоја посебна активност со една единствена цел елиминирање на сите сомнежи за не транспарентно спроведени постапки (можност за забелешки од страна на соодветните органи за контрола и ревизија), Ви доставуваме на одобрување посебена информација за начинот спроведување на постапката и реализацијата на планираните активности кој опфаќа цел и потреба на реализацијата, односно тек на постапката на реализација (јавен повик за избор на партнерска организација со експертиза и капцитет соодбетно на потребата).

**Имено:**

Се работи за јавна транспарентна постапка за реализација на **две посебни активности и тоа:**

***Активност 1.1.2.******„Изготвување на студија за потребите, можностите и пречките со кои се соочуваат деловните жени од Општина Струмица за која има планирано финансиски средства во висина од 200.000,00 денари, или спроведување на посебен процес за партиципативна подготовка и изработка на*** :

**Студија за потребите, пречките и можностите со кои се соочуваат деловните жени од Општина Струмица**

Како: квалитативна студија која ги истражува потребите, пречките и можностите со кои се соочуваат деловните жени од општина Струмица кои водат бизнис во оваа општина. Со една единствена цел да ги потенцира искуствата на деловните жени и нивните перспективи во процесот на унапредување на Локалниот еконмски развој во Општина Струмица, со јасно разработени активности за постигнување на:

Целите на студијата

* Да се ​​посочат проблемите со кои се соочуваат деловните жените претприемачи во о. Струмица
* Да се ​​мапираат главните фактори кои влијаат на развојот на женското претприемништво во Општина Струмица
* Да се предложат мерки потребни за подобрување на состојбата на деловните жени во Општина Струмица.

Со опфат на следните аспекти:

- (ограничен) пристап до финасиски ресурси

- социјални и културни бариери

- (недостаток) на вештини и деловно знаење

- вмрежување, менторство и коучинг

- владина поддршка на бизнисот.

Поточно, Студијата треба да покаже со кои предизвици и пречки се соочуваат деловните жени во 2024 година, со осврт кон пристапот до финансиски ресурси, (недостаток на) деловни вештини, социјалните стереотипи и родова дискриминација; начините кои ги користат да ги надминат тие предизвици, достапните форми за вмрежување, стекнување нови вештини и искористување на нивниот социјален капитал. Студијата предлага програми и мерки кои се однесуваат на специфичните предизвици на деловните жените и обезбедуваат поддршка потребна за раст и успех која ќе биде идна општинска алатка во процесот на унапредување и развивање на женското предприемништво во Општина Струмица.

***Активност 1.1.3. Развој на Програма за обука за подобрување на вештините за деловно управување со претпријатија, односно бизниси-Старт апи, раководени од млади лица за која има планирано финансиски средства во висина од 200.000,00 денари, или спроведување на посебен процес за партиципативна подготовка и изработка на*** :

**Програма**

**за**

**Подобрување на вештините за деловно управување на претпријатија во сопственост и управувани од млади лица**

Како, збир на основни вештини што им се потребни на современите професионалци за да се истакнат и да успеат во деловниот свет. Истите треба да опфаќаат бројни меки вештини како што се ефективна комуникација или управување со времето, како и специфични технички вештини уникатни за секоја индустрија. Поточно како владеење на алатки и технологии кои придонесуваат за професионален развој и раст на современите вработени, покривајќи низа компетенции клучни за различни работни места, како што се: донесување одлуки, критичко размислување и решавање проблеми.

Фази на изработка на Програмата:

- Анализа на постоечки Програми за поддршка на млади сопственици на бизниси, менаџери и тековни и идни претприемачи во странство - пред се во САД и земјите од ЕУ, а спроведувани од организации како што се ЕБОР, организации за поддршка на бизнисот и останати релевантни институции.

- Идентификување на најрелевантните вештини за доминантните сектори во Општина Струмица и дизајнирање на соодветни тренинг програми

- Креирање на Програма со 8 модули кои ги опфаќаат следните теми:

1. Составување и управување со тим

2. Решавање проблеми

3. Лидерство

4. Ефикасна комуникација

5. Маркетинг вештини

6. Управување со времето

7. Пристап до финансии

8. Пристап до деловни совети

Цели на програмата:

- Активна промоција на идејата дека континуираното учење е клуч за индивидуалниот раст и колективниот успех.

- Промоција на т.н. “Социјално учење“ , познато и како „Учење преку модел“ кое опфаќа споделување искуства, совети и ресурси од лица кои имаат практично бизнис искуство, кое се покажува како идеален систем за учење за развој на нови вештини кај лица сопственици и управители на бизниси, заради стекнуваат знаења и вештини преку социјална интеракција.

- Градење на капацитетите на младите основачи и управители на бизниси, заради инвестирање во стабилна бизнис средина во која должината на животниот век на фирмите ќе биде зголемена а стапката на згаснување на фирми ќе се намали.

Во прилог на Информацијата Ви доставуваме и подготвен правно формален документ, **ЈАВЕН ПОВИК за избор на партнер организација заради реализација на две посебни активности составен дел на Г1 Програмата, Поддршка на ЛЕР за 2024 година, во функција на исполнувањето на првата стратешка цел : „ Обезбедувањето на одржлив економски развој и конкурентки инвестициски можности“ дел од Стратегијата на Општина Струмица за ЛЕР, планирани во 2024 година.**

Се надеваме дека истиот како дел од процедурата од Ваша страна ќе биде одобрен и прифатен за да може на време да продолжиме со процедурата и во таа насока на време да започнеме со реализација на планираната активност!

**Со почит,**

  **ПОДГОТВИЛ:**

 **Раководител на ОДД за ЛЕР**

 Тони Милушев

 **ПОТВРДИЛ:**

**Раководител на Сектор за ЛЕР и ЗЖС**

Никола Годев